laion/Wikipedia-Exotic huggingface dataset:
מפלי ילוסטון

מפלי ילוסטון הם זוג מפלי מים על הנהר ילוסטון בתחומי הפארק הלאומי ילוסטון במדינת ויומינג שבארצות הברית. השבטים הילידים של אמריקה הכירו ככל הנראה את המפלים במשך מאות שנים. האדם האירופי הראשון שביקר בהם היה הצרפתי בטיסט דושארם (Baptise Ducharme), אשר טען שהגיע אליהם שלוש פעמים - ב-1924, 1826 ו-1839. החוקרים בריג'ר וגרמל טענו שהגיעו אליהם ב-1846. חוקרי משלחת קוק-פולסום-פטרסון (אנ') נתנו למפלים את שמותיהם בשנת 1969. האיור הראשון שלהם נעשה על ידי החייל צ'ארלס מור (Charles Moore), שהיה בין המלווים של משלחת חקר שסקרה את נהר ילוסטון ב-1870. שנה אחת אחר כך הם צולמו על ידי החוקר ויליאם הנרי ג'קסון (אנ'). במשך שנים נעשו הערכות לא מדויקות לגבי גובה המפלים. המפלים שוכנים על הנהר ילוסטון מספר קילומטרים מצפון למוצאו מאגם ילוסטון ובמרחק של כ-400 מטר זה מזה. צפונה מהמפל הנמוך נכנס הנהר לקניון הגדול של ילוסטון, שעומקו עד ל-304 מטר. גובה המפל העליון הוא 33 מטר, ואילו גובה המפל הנמוך הוא 94 מטר. נפח המים הזורם במפל הנמוך הוא הגדול ביותר מהזורמים במפלי הרי הרוקי בארצות הברית. בעוד שגובה מפל זה הוא קרוב לפי שניים מגובהם של מפלי ניאגרה, הרי שנפח המים הזורמים בו (19 עד 240 מטר מעוקב לשנייה) נמוך מנפח המים הזורמים במפלי הניאגרה. הטעם לכך הוא שרוחב הנהר בראש המפל הוא 21 מטר בלבד, בעוד שרוחב הנהר בראש מפלי הניאגרה הוא 790 מטר. נקודות תצפית רבות בפארק משקיפות על נוף המפלים. המפל העליון ומראה הזרם שלמרגלותיו מראה מראש המפל העליון בצילום מ-1916 סרטון וידאו שצולם מראש המפל התחתון סרטון וידאו של מראה המפל התחתון מדיה וקבצים בנושא מפלי ילוסטון בוויקישיתוף מפה ותיאור של המפלים בפארק הלאומי ילוסטון מיקום: 44°42′46″N 110°29′59″W﻿ / ﻿44.712778°N 110.499722°W﻿ / 44.712778; -110.499722 מיקום: 44°43′05″N 110°29′46″W﻿ / ﻿44.718056°N 110.496111°W﻿ / 44.718056; -110.496111
Here I Stand

"Here I Stand" (בעברית: "הנה אני עומד") הוא שיר של הזמר המקדוני וסיל גרוונלייב, שיצג את מקדוניה הצפונית באירוויזיון 2021 שברוטרדם, הולנד. במרץ 2020, רשות השידור המקדונית הכריזה כי גרוונלייב נבחר לייצג את מקדוניה הצפונית באירוויזיון 2020 עם השיר "You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההכרזה, רשות השידור המקדונית הכריזה כי גרוונלייב ייצג את ארצו באירוויזיון 2021. ב-12 בפברואר 2021, רשות השידור המקדונית פרסמה את שם השיר אותו גרוונלייב יבצע בתחרות, "Here I Stand". לאחר פרסום הקליפ, התעוררה מחלוקת בין רשות השידור המקדונית לאזרחי מקדוניה. בקליפ הופיעה יצירת אמנות של ג'נטה ואנג'לי, המזכירה את צבעי דגל בולגריה. בשל ההיחסים המתוחים בין שתי המדינות, אזרחים רבים קראו לרשות השידור המקדונית לפרוש מן התחרות. גרוונלייב, אשר מחזיק באזרחות בולגרית, הכחיש את הטענות ואמר כי: "יצירת האמנות, שהונחה על אחד מכותלי הכנסייה קשורה לישו ולא אל בולגריה". לאחר הביקורות, רשות השידור המקדונית ערכה את הקליפ והסירה את הקטע. ב-18 במאי 2021, גרוונלייב ביצע את השיר בחצי הגמר הראשון של התחרות וכשל בניסיון להעפיל לגמר. סרטון השיר "Here I Stand" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 Vasil is back for North Macedonia! Latest News: North Macedonia's Vasil reveals song title and artwork Exclusively for Free Press - Vasil Garvanliev: Someone obviously wants to make scandals unnecessarily North Macedonia edits video for Eurovision entry after controversy over Bulgarian flag image Balkan Identity Disputes Spill Into Eurovision Arena North Macedonia Eurovision Contestant Accused of Spreading Bulgarian Propaganda
פאוויסה

פאוויסות או פאוויסאי היו בורות גניזה פולחניים, שנמצאו בין כותלי המקדשים של תרבויות עתיקות שונות באגן הים התיכון ושימשו כמקום הפקדה לחפצי פולחן או קורבנות לאחר השימוש הפולחני בהם. ארכאולוגים מצאו פאוויסות עשירות מאוד באגן הים התיכון ובמיוחד באתרי מצרים העתיקה. בורות גניזה כאלו נמצאו גם בעולם הפיניקי והפוני במהלך חפירות של מקדש סטורן בדוגה, והוכיחו את קיומו של מקום פולחן המוקדש לבעל חמן באותו המקום. מקור השם הוא מהמילה האטרוסקית לבור (או fovea). בתקופת רומא העתיקה, המונח פאוויסה התייחס לחלל אחסון תת-קרקעי גלילי, שתוכנן במיוחד כדי לאכלס חפצי קודש. מאגרים אלה היו ממוקמים בדרך כלל מחוץ למקדש הראשי אך בתוך השטחים הקדושים המכונה טמנוס (temenos, מיוונית: τέμενος, ברבים: τεμένη, טמנה). הפאוויסה הרומית שימשה מטרה דומה לאוצר היווני, ותפקדה כחלל ייעודי לאחסון מנחות יקרות ערך ופריטים מקודשים. פרויקט פאביסה * Edward Lipinski (dir.), Dictionnaire de la civilisation phénicienne et punique, Turnhout, Brepols, 1992 ISBN 2503500331 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
שמואל פינקלשטיין

שמואל פינקלשטיין (בפולנית: Samuel Finkelstein;‏ 1895 – 1942) היה צייר יהודי בפולין שבין מלחמות העולם, שנספה במחנה ההשמדה טרבלינקה. פינקלשטיין נולד בסנדומייז', במחוז רדום בפולין הקונגרסאית. הוא סיים לראשונה בית ספר למסחר, אך לא היה מרוצה מהמקצוע אותו למד והחל לצייר. חבריו ובני משפחתו הציעו לו ללמוד שיעורי אמנות, ובשנים 1913–1914 הוא נרשם לאקדמיה לאמנויות בקרקוב שם למד בהוראתו של וויצ'יך וייס מתנועת פולין הצעירה. לאחר מלחמת העולם הראשונה הוא התיישב בלודז', שם הציג תערוכות. הוא הפך לחבר בעמותת הציירים "סטארט" ובאגודת האמנים בעיר לודז'. הוא גם נסע בקביעות לאזורים שונים בפולין ולכפר האמנים קז'ימייז' דולני. הוא התחיל להיות פעיל בסצנת האמנות בקרקוב כשהצטרף ל"גילדת האמנים Jednoróg" - קבוצת בוגרי האקדמיה בקרקוב - והציג איתם תערוכות משותפות. הוא גם השתתף בפעילות הקהילה היהודית וצייר סצנות מחיי היומיום. הוא נכלל בתערוכת התרבות היהודית "העולם התעורר" שארגן מוזיאון מחוז נובי סאץ'. אף שהיה מזוהה בעירו עם הקונסטרוקטיביסט אוונגרד והיה מיודד עם אמנים כמו ולדיסלב סטרזמנסקי, קטרינה קוברו וקרול הילר, ציוריו נשאו את הסגנון המסורתי האימפרסיוניסטי במוטיבים, בצבעים ובעבודת המכחול שלו. כשפינקלשטיין נסע לקז'ימייז' דולני, הוא צייר את חיי היהודים בחוץ כפי שראה אותם. חיים גולדברג, צייר יהודי-פולני יליד קז'ימייז', נזכר באמן כשעמד לבדו וצייר בשדה. שמואל פינקלשטיין נספה בשנת 1942 בטרבלינקה. מדיה וקבצים בנושא שמואל פינקלשטיין בוויקישיתוף ArtNet listing "Wystawa Cechu Artystów Plastyków "Jednoróg" w Pałacu Sztuki Towarzystwa Przyjaciół Sztuk Pięknych w Krakowie". Koncern Ilustrowany Kurier Codzienny - Archiwum Ilustracji (בפולנית). Zbiory NAC on-line. באפריל 1933. נבדק ב-18 באוגוסט 2012. {{cite web}}: (עזרה) Warszawskie Targi Sztuki (Warsaw Trades of Art): Sztuka Dawna (Old School), page 30 Nadwiślańskie Museum of Kazimierz Dolny branch Museum branch exhibit, "World Evoked” exhibition of Jewish culture (.doc file)(הקישור אינו פעיל, May 2018) Monoskop: Wladyslaw Strzemiński ArtFacts Net, Samuel Finkelstein listing
יוסף זינגר (פירושונים)

האם התכוונתם ל... יוסף זינגר – מהנדס אווירונאוטיקה ישראלי ונשיא הטכניון יוסף זינגר (חזן) – חזן אוסטרו-הונגרי יוסף (ספי) זינגר – עורך דין ישראלי, יושב ראש רשות ניירות ערך ג'וזף סינגר (חוקר משפט) (אנ') – חוקר משפט אמריקאי, פרופסור באוניברסיטת הרווארד ג'וזף סינגר (פוליטיקאי) (אנ') – חבר מועצת עיריית טורונטו וממנהיגי הקהילה היהודית בעיר יעקב יוסף זינגר – רב וראש כולל, רבה של גבעת שמואל ראו אנציקלופדיה יודאיקה
לאיוש באלינט (עיתונאי)

לאיוש באלינט, (במקור אוסטרייכר – Oestreicher עד 1887, בהונגרית: Bálint Lajos; ג'נג'ש, 8 ביוני 1869 – בודפשט, 29 במרץ 1926) היה עיתונאי, עורך עיתון, עורך דין יהודי-הונגרי. אחיינו אימרה באלינט (1896–1953) היה סופר ועיתונאי. לאיוש באלינט נולד במשפחה יהודית כבנם של מוריץ אוסטרייכר ושל צילי נוימן. לאחר סיום לימודי המשפטים, פתח משרד עורכי דין בבודפשט בשנת 1894. הוא התגייס לצבא כמתנדב במהלך מלחמת העולם הראשונה. הוא השתתף בתנועות הבונים החופשיים ובתנועות הרדיקליות הבורגניות ועד מהרה לקח בהן תפקיד מוביל. ב-30 במרץ 1910, כמאסטר הגדול (רב בונה) של תא יוז'ף אטווש פרסם את המהדורה הראשונה של העיתון היומי וילאג (Világ) שפירושו "עולם". מאוחר יותר העיתון הפך לתומך רב עוצמה של רעיונות רדיקלים בורגניים. הוא הפך לעורך הראשי הראשון של העיתון, הוא היה תחילה העורך האחראי משנת 1911 ועד ינואר 1913 ומאז תפקיד זה עבר ללאיוש פורייס. תחת הנהגתו, "וילאג" הלך בעקבות המגמה הלאומית ודגל בזכות בחירה כללית. מאוחר יותר פרסם העיתון בעיקר מאמרים ושירה. אשתו של באלינט הייתה וילמה רטקו, איתה התחתן ב-17 ביוני 1925 בבודפשט, בטרזווארוש. הלווייתו הייתה בבית הקברות היהודי ברחוב קוזמה. מצבתו, עבודת השיש של הפסל יוז'ף רונה (מקודם: רוזנר), נחנכה ב-10 ביוני 1928. אגנש ז'וז'אנה בריני: בודפשט והבנייה החופשית. בודפשט, 2005. לקסיקון ביוגרפי הונגרי I-II. עורך ראשי. אגנש קניירש. בודפשט, 1967–1969. מרחב גלים (11 בפברואר 1991), מדיאר נמזט, כרך 54, מס' 235 מדיה וקבצים בנושא לאיוש באלינט בוויקישיתוף לאיוש באלינט, באתר "Find a Grave" (באנגלית) Az engedélyt tartalmazó BM rendelet száma/évszáma: 60333/1887. Forrás: Névváltoztatási kimutatások 1887. év 8. oldal 3. sor "Születési bejegyzése a gyöngyösi izraelita hitközség születési akv. 50/1869. folyószáma alatt". Gyászjelentése (1926. március 30.) Világ, 17. évfolyam, 65. szám Dr. Bálint Lajos (1928. június 10.) Magyar Hirlap, 38. évfolyam, 130. szám "Házasságkötési bejegyzése a Budapest VI. kerületi polgári házassági akv. 841/1925. folyószáma alatt". Dr. Bálint Lajos síremlékének felavatása (1928. június 7.) Magyar Hirlap, 38. évfolyam, 128. szám
ברנרדה ברונוביץ'

ברנדה ברונוביץ' (בקרואטית: Bernarda Brunović; נולדה ב-1993), ידועה גם בשמה הפרטי ברנרדה ובשם הבמה שלה ברנרדה ברונו, היא זמרת-יוצרת עיוורת ממוצא קרואטי-שווייצרי. ב-11 בדצמבר 2010, ברונוביץ' התמודדה בקדם השווייצרי לאירוויזיון 2011, עם השיר "Confidence". היא זכתה במקום השני עם 13.36 אחוזי הצבעה, ולא זכתה לייצג את שווייץ בתחרות. בין השנים 2014–2017, ברונוביץ' הוציאה מספר שירים בשפה הקרואטית דוגמת "Gdje da" ו-"Ti i ja". בשנת 2018, ברונוביץ' השתתפה בעונה השמינית של "The Voice גרמניה", שם הודחה בשלב חצי הגמר. בשנת 2019, השתתפה בקדם הקרואטי לאירוויזיון 2019, עם השיר "I Believe in True Love", וזכתה במקום השישי עם תשע נקודות.ב-13 בפברואר 2021, ברונוביץ' השתתפה בקדם הקרואטי לאירוויזיון 2021 עם השיר "Colors". אף על פי שהייתה מועמדת פוטנציאלית לזכייה, היא הגיעה במקום השביעי עם 99 נקודות. 2011:‏ "Confidence" 2014:‏ "Olujna noć" 2016:‏ "Gdje da nađem mir" 2017:‏ "Ti i ja" 2019:‏ "I Believe in True Love" 2020:‏ "Nebo" 2021:‏ "Colors" ברנרדה ברונוביץ', ברשת החברתית פייסבוק ברנרדה ברונוביץ', באתר ספוטיפיי ברנרדה ברונוביץ', באתר MusicBrainz (באנגלית) ברנרדה ברונוביץ', באתר דיזר ברנרדה ברונוביץ', באתר Discogs (באנגלית) Tko je Hrvatica koju zovu hrvatskom Adele? Bernarda niže uspjeh za uspjehom i ostvarila je sve svoje snov Pjevačica Bernarda Bruno: Pjesmom i molitvom pobjeđujem sljepoću Bernarda Bruno objavila spot za pjesmu “Ti i ja” Blind Swiss-Croatian Bernarda Brunović steals the show again on The Voice of Germany „The Voice“: Ganz Deutschland zog den Hut vor der blinden Kroatin (VIDEO) Croatia: Full Dora 2019 Televoting Results Revealed Rezultati natječaja za Doru 2021.
קרחון מידשיפ

קרחון מידשיפ (באנגלית: Midship Glacier) הוא קרחון רחב ושטוח, בעמק אלאטנה, ברכס קונוויי, באזור חוף סקוט של ארץ ויקטוריה, שבאנטארקטיקה. הקרחון ממלא את מרביתו של עמק אלאטנה. מוצאו של הקרחון במורדותיו של הר מוריסון. הקרחון זורם צפונה, תוך שהוא נושק לקרחון בנסון, וזורם צפונה במקביל אליו. קרחון בנסון התגלה ומופה על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. מחלקת הסקר הצפונית חקרה ומיפתה את אזור הקרחון בנובמבר 1957. בעת שמופה הקרחון לראשונה, בשנת 1957, חשבו כי קרחון בנסון הוא קרחון ארוך ביותר, מאחר שחשבו כי קרחון מידשיפ הוא חלק מקרחון זה. משלחת סקר של תוכנית החקר האנטארקטית של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1989–1990, בפיקודו של טרבור צ'ין, גילתה כי אף קרחון מידשיפ גובל בקרחון בנסון ואף נוגע בו, אין הוא תורם קרח לקרחון בנסון (זאת אומרת הוא זורם במקביל אליו, נושק לו ולא נשפך אליו או משתלב עימו). משגילה צ'ין עובדה זו, הוא קבע כי מדובר בקרחון נפרד מקרחון בנסון, הזורם מזרחה מנווה פלייט דק, ונשפך אל נמל גרניט. טרוור צ'ין הציע את השם "מידשיפ", והשם הוצע כשם רשמי על ידי הוועדה גאוגרפית של ניו זילנד. שם זה, בדומה לשמות אתרים אחרים ברכס קונווי (שמשמעות שמו "רכס השיירת הספינות"), הוא שם הקשור למונחים בתחום הימאות והלוחמה הימית. באנגלית "מידשיפ" משמעו "החלק האמצעי של ספינה" שבין החרטום והירכתיים. השם אושר על ידי הוועדה המייעצת לשמות אנטארקטיים בשנת 1993. • Chinn, T. (1994), Glacier disequilibrium in the Convoy Range, Transantarctic Mountains, Antarctica, Annals of Glaciology, 20, 269-276. doi:10.3189/1994AoG20-1-269-2760 • Jane G. Ferrigno, Kevin M. Foley, Charles Swithinbank, and Richard S. Williams, Jr., Coastal-Change and Glaciological Map of of the Ross Island Area, Antarctica: 1962–2005, USGS קרחון מידשיפ באתר הסקר הגאולוגי של ארצות הברית קרחון מידשיפ באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע היסטורי על קרחון בנסון בשונה מנהרות, קרחונים יכולים לזרום אחד ליד השני, בצמוד, מבלי להשתלב. מידע היסטורי על מקור השם
בלו (ראפר)

ג'ונסון בארנס השלישי (באנגלית: Johnson Barnes III; נולד ב-15 באפריל 1983), הידוע בשם הבמה בלו (Blu), הוא ראפר אמריקאי מלוס אנג'לס. עד גיל 19 בלו מכר מופעים מקומיים במפעל הסריגה "האוס אוף בלוז". באותה התקופה הקליט מוזיקה עם הרכבי ראפ שונים כגון איל פלייבה קרו, אינפיניטי לגסי קרו, דה אנטאצ'בול מוב, גלורי פור דה פיפול, דה אל איי מטרו קרו והברידג'טאון סטיל קרו. הוא גם היה מתמודד בתוכנית המשחק של MTV,‏ "Who Knows the Band" וזכה. המפיק עטור פרסי הגראמי מגהרץ הטיס את בלו אל לוס אנג'לס כדי להחתים אותו על חברת התקליטים החדשה שלו לאחר שהפיק להיטים לג'יי זי, אר קלי, פי דידי, באסטה ריימס ונאז, אך בסופו של דבר התרחק מהעסקה. בגיל 20 הוא החל לנהל מסא ומתן על חוזה תקליטים עם דת' רואו רקורדס אך החליט להוציא באופן עצמאי את אלבום הסולו הראשון שלו, California Soul. בשנת 2007 החל לעבוד לצד מפיק ההיפ הופ אקסייל (אנ'), תחת צמד בשם "בלו ואקסייל", והוציאו את אלבום הבכורה שלהם, Below the Heavens, שזכה לשבחים ממבקרי המוזיקה. בשנת 2011 הוציא את האלבום Her Favorite Colo(u)r להורדה חינמית, לאחר שנפרד מחברתו. באותה השנה, הוציא את המיקסטייפ השני שלו, Jesus, שיצא בלייבל העצמאי שלו, "ניו וורלד קולור". בהפקת המיקסטייפ השתתפו מפיקים שונים, בהם בלו עצמו, נולדג', דה אלכימיסט ומאדליב. בשנת 2012 הוציאו בלו ואקסייל את אלבומם השני, Give Me My Flowers While I Can Still Smell Them, שהגיע למקום ה-53 במצעד אלבומי ה-R&B/היפ-הופ וזכה לשבחים ממבקרי המוזיקה. שנה לאחר מכן, ב-2013, הוציא את אלבום הסולו השני שלו, York, שזכה גם הוא לשבחים מהמבקרים. ב-2014 הוציא אלבום נוסף, Good to Be Home, שהגיע למקום ה-27 במצעד אלבומי ה-R&B/היפ-הופ. בשנת 2020 הוציאו בלו ואקסייל את אלבומם השלישי, Miles: From an Interlude Called Life. בלו, ברשת החברתית פייסבוק בלו, ברשת החברתית אקס (טוויטר) בלו, באתר ספוטיפיי בלו, באתר Last.fm (באנגלית) בלו, באתר AllMusic (באנגלית) בלו, באתר MusicBrainz (באנגלית) בלו, באתר דיזר בלו, באתר Discogs (באנגלית) בלו, באתר Songkick (באנגלית) "Blu | Biography, Albums, Streaming Links | AllMusic". AllMusic. נבדק ב-2017-06-23. Cho, Jaeki (18 ביולי 2012). "The Making of Blu & Exile's Below the Heavens". XXL. נבדק ב-12 באוקטובר 2014. {{cite web}}: (עזרה) "Blu: Her Favorite Colo(u)r Album Review | Pitchfork". pitchfork.com (באנגלית). נבדק ב-2017-06-23. "Blu & Exile To Officially Release "Give Me My Flowers While I Can Still Smell Them"". HipHopDX (באנגלית אמריקאית). נבדק ב-2017-06-23. Westhoff, Ben (2014-05-16). "Blu: Stream His Entire New Album, Good to Be Home". L.A. Weekly. נבדק ב-2017-06-23.
בלו ואקסייל

בלו ואקסייל (באנגלית: Blu & Exile) הוא צמד היפ הופ אמריקאי, שהוקם ב-2007 וכולל את הראפר בלו ומפיק ההיפ הופ אקסייל (אנ'). בלו ואקסייל נפגשו לראשונה באמצע שנות האלפיים בעוד שבלו שימש כהייפ מאן עבור הרכבי היפ הופ שונים, בהם סלאם וילאג', פלטינום פיד פייפרס והרכבו של אקסייל עצמו, אמנון. הוא הוצג לאקסייל באמצעות חבר בהרכב אמנון, אלו בלאק. בשנת 2007 הוציאו בלו ואקסייל את אלבום הבכורה שלהם, Below the Heavens, שתואר על ידי XXL כ"אחד מהאלבומים המהוללים ביותר משנת 2007". בשנת 2012 הוציא הצמד את אלבומו השני, Give Me My Flowers While I Can Still Smell Them. בשנת 2017 הצמד הוציא את In the Beginning: Before the Heavens, הכולל שירים שנגנזו מאלבומם השני. ב-24 במאי 2019 הוציאו את המיני-אלבום True & Livin'‎. ב-17 ביולי 2020 בלו ואקסייל הוציאו את אלבומם השלישי, Miles: From An Interlude Called Life, במקביל לחגיגות ה-13 של Below the Heavens. 2007: Below the Heavens 2012: Give Me My Flowers While I Can Still Smell Them 2020: Miles: From an Interlude Called Life 2012: Maybe One Day 2019: True & Livin 2017: In the Beginning: Before the Heavens בלו ואקסייל, סרטונים בערוץ היוטיוב בלו ואקסייל, באתר אפל מיוזיק (באנגלית) בלו ואקסייל, באתר ספוטיפיי בלו ואקסייל, באתר AllMusic (באנגלית) בלו ואקסייל, באתר MusicBrainz (באנגלית) בלו ואקסייל, באתר דיזר בלו ואקסייל, באתר Discogs (באנגלית) בלו ואקסייל, באתר בנדקמפ Cordor, Cyril. "Blu & Exile - Biography". AllMusic. נבדק ב-12 באוקטובר 2014. {{cite web}}: (עזרה) Cho, Jaeki (18 ביולי 2012). "The Making of Blu & Exile's Below the Heavens". XXL. נבדק ב-12 באוקטובר 2014. {{cite web}}: (עזרה) Bromwich, Jonah (30 באוגוסט 2012). "Blu & Exile: Give Me My Flowers While I Can Still Smell Them". Pitchfork. נבדק ב-12 באוקטובר 2014. {{cite web}}: (עזרה) Diep, Eric (19 באוקטובר 2017). "Blu & Exile Talk Comeback Album 'In the Beginning: Before the Heavens,' Stream New Project: Exclusive". Billboard. נבדק ב-21 באוקטובר 2017. {{cite web}}: (עזרה) "Blu & Exile True & Livin'". Dirty Science. 24 במאי 2019. נבדק ב-10 ביוני 2019. {{cite web}}: (עזרה)
רובינסון R44

רובינסון R44 הוא מסוק קל בן ארבעה מושבים מתוצרת חברת רובינסון הליקופטר. המסוק פותח בשנות ה-80 על ידי פרנק רובינסון וצוותו, על בסיס המסוק הדו-מושבי של החברה, רובינסון R22. המסוק המריא לראשונה ב-31 במרץ 1990, קיבל אישור של רשות התעופה הפדרלית בדצמבר 1992, ומסוק ראשון, מדגם "רובינסון R44 אסטרו", נמסר בפברואר 1993. ייצורו של דגם מתקדם יותר, "רובינסון R44 ניוזקופטר", החל ב-1998. בינואר 2000 הוצג הדגם "רובינסון R44 ראוון" שצויד בבקרה הידראולית. ביולי 2002 הוצג הדגם "רובינסון R44 ראוון II" שצויד במנוע הזרקת דלק ולהבים רחבים יותר, שאיפשרו מטען גדול יותר וביצועי גובה משופרים. בנובמבר 2015 הציגה החברה את הדגם "רובינסון R44 קאדט", המבוסס על "רובינסון R44 ראוון" שבו שני המושבים האחוריים הוחלפו בשטח לנשיאת מטען. רובינסון R44 הוא המסוק הנמכר ביותר בקטגוריית תעופה כללית בכל שנה מאז 1999. בשנים 2001–2020 יוצרו 5,941 מסוקים כאלה. למסוק מנוע יחיד, רוטור ראשי דו-להבי ורוטור זנב דו-להבי. בתא הטייס יש שתי שורות של שני מושבים בכל אחת, לטייס ולשלושה נוסעים. המסוק משמש אנשים פרטיים, חברות ומועדוני תעופה. הוא משמש גם צבאות (בבוליביה, אסטוניה, ירדן, לבנון, מקסיקו, ניקרגואה והרפובליקה הדומיניקנית) ומשטרות (באורוגוואי, דרום אפריקה והפיליפינים). התברר שמכל הדלק מאלומיניום ניזוק בתאונות וגורם לשרפה, ובעקבות זאת נקראו המסוקים בדצמבר 2010 להחלפת מכל הדלק לדגם בטיחותי יותר. ב-13 בפברואר 2021 התרסק בעמק יזרעאל מסוק מדגם "רובינסון R44 ראוון II" ושני נוסעיו נהרגו. מדיה וקבצים בנושא רובינסון R44 בוויקישיתוף אתר האינטרנט הרשמי של רובינסון R44 "Timeline: February 1998". Robinson Helicopter Company. נבדק ב-14 בפברואר 2017. {{cite web}}: (עזרה) Greenspun, Philip (ביולי 2014). "Robinson R44 Raven I". נבדק ב-20 בספטמבר 2014. {{cite web}}: (עזרה) "Robinson Introduces the Two-Place R44 Cadet" (הודעה לעיתונות). Torrance, CA: Robinson Helicopter Company. 17 בנובמבר 2015. {{cite press release}}: (עזרה) R44 Service Bulletin SB-78B, Robinson Helicopter Company, 20 December 2010 אחיה ראב, שני הרוגים בהתרסקות מסוק ליד עפולה, באתר ynet, 13 בפברואר 2021
פסגת סבלייבסקי

פסגת סבלייבסקי או פסגת סבליאבסקי (באנגלית: Sevlievski Peak; בבולגרית: Севлиевски връх) היא פסגה מכוסה קרח ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה 1,740 מטרים מעל פני הים. הפסגה ממוקמת קילומטר אחד מדרום לפסגת דרינוב; ו-890 מטרים צפונית - מזרחית לפסגת סלאטינה. אוכף פופובו מקשר את פסגת סבלייבסקי עם פסגת דרינוב. פסגת סבלייבסקי משקיפה על קרחון אובץ' שממזרח לפסגה, ועל קרחון צ'ופרנה שמדרום-מערב לפסגה. הפסגה מופתה לראשונה על ידי סוקרים בולגריים בשנת 2009, ובשנת 2010. הפסגה נקראת על שמו של מירלב סבלייבסקי (Miroslav Sevlievski) שהשתתף במשלחת החקר הבולגית לאנטארקטי בעונת המחקר (הקיץ האנטארקטי) 2002–2003, לאות הכרה על תרומתו לתוכנית האנטארקטית של בולגריה. הגאזט האנטארקטי הבולגרי(בבולגרית) פסגת סבלייבסקי באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת אורגנה באתר peakvisor תצלום לוויין של אזור הפסגה, תוך סימון אתרים נוספים באזור באתר copernix נתוני זריחת/שקיעת שמש/ירח עדכניים בפסגת סבלייבסקי מזג אוויר נוכחי מעודכן בפסגת סבלייבסקי תחזית מזג אוויר עדכנית ארוכת טווח עבור פסגת סבלייבסקי נתוני מזג אוויר היסטוריים עבור פסגת סבלייבסקי סטטיסטיקות מזג אוויר עבור פסגת סבלייבסקי גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי מקור אחר פסגת סבלייבסקי ממוקמת 1.4 קילומטרים מדרום לפסגת דרינוב לפי מקור אחר פסגת סבלייבסקי ממוקמת 600 מטרים צפונית-מזרחית לפסגת סלאטינה
השד בבקבוק

השד בבקבוק (במקור באנגלית: The Bottle Imp) הוא סיפור קצר משנת 1891, שכתב הסופר הסקוטי רוברט לואיס סטיבנסון. הסיפור פורסם לראשונה במקביל בניו יורק הראלד (גיליון פברואר-מרץ 1891) ובבלאק אנד ווייט (אנ') הלונדוני (גיליון מרץ-אפריל 1891). ומאז הוא מודפס בדרך כלל באוסף הסיפורים הקצרים של סטיבנסון "Night Lights" (אורות הליל). בעברית פורסם הסיפור בשם "השד בבקבוק" בתרגומה של עטרה אופק בכרך אחד עם הסיפור ד"ר ג'קיל ומיסטר הייד בהוצאת כתר בשנת 1977. בסיפור זה מגולל סטיבנסון אגדה על בקבוק שבתוכו שד המגשים את משאלות בעליו, אך עם זאת נושא הבקבוק קללה: מי שמת בעודו בעליו של הבקבוק, נשמתו מושלכת לגיהנום. ניתן למכור את הבקבוק רק במחיר נמוך מזה שבו הוא נקנה, והדבר מעמיד בבעיה את גיבור הסיפור, יליד הוואי (אנ') שרכש את הבקבוק במטבע הקטן ביותר שניתן להשיג במדינה שבה הוא חי. הרעיון שבבסיס האגדה מבוסס על מעשייה מספר 85 בכרך הראשון של אוסף מעשיות האחים גרים, "Spiritus familiaris". התנהגות השחקנים נחקרה גם בהיבטים של תורת המשחקים, מאחר שכללי המשחק שהגדיר סטיבנסון יוצרים סיטואציה דומה לזו שבבסיס פרדוקס בוחן הפתע שהייתה אמורה לגרום לכך שאף אדם רציונלי לא ירכוש את הבקבוק בכל מחיר שהוא. לסיפור הייתה השפעה רבה בתרבות, מבוססים עליו סרט אילם, סרט אנימציה, תסכית רדיו ועיבוד לטלוויזיה, אופרה (The Devil Inside) ומשחק קלפים (אנ'). מדיה וקבצים בנושא השד בבקבוק בוויקישיתוף The Bottle Imp (באנגלית) (כולל הקראה קולית), באתר ויקיטקסט השד בבקבוק, באתר MathWorld (באנגלית) Spiritus familiaris, באוסף מעשיות האחים גרים (בגרמנית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
הקלטה חוזרת (מוזיקה)

הקלטה חוזרת (באנגלית: Re-recording) היא הקלטה של שיר או אלבום באופן חוזר, בעקבות ביצוע מחדש שלהם. המונח מתייחס בדרך כלל לאמנים או להקות פופולריים, המקליטים את התקליטים שלהם מחדש. בניגוד לכך, הוצאה מחודשת (באנגלית: Reissue) היא הוצאת שיר או אלבום שיצאו לפחות פעם אחת בעבר, לפעמים עם שינויים או תוספות. הקלטות חוזרות מופיעות בדרך כלל בחנויות מוזיקה דיגיטליות ובשירותי סטרימינג, כמו חנות האייטונס וספוטיפיי. הקלטות חוזרות מונפקות לרוב עשרות שנים לאחר צאת ההקלטה המקורית, תוך שהן יכולות להתקיים במסגרת חוזה עם חברת תקליטים אחרת. הדבר נחשב לנפוץ בעקבות חוזים שנויים במחלוקת עליהם חתמו אמנים בתחילת הקריירה שלהם, ללא הבנה כי הדבר יוכל לפגוע בהם בהמשך הקריירה, לכאורה. הקלטות חוזרות יכולות לכלול בתוכן גם שירים חדשים, כדוגמת Fearless (Taylor's Version), בה נכללו 6 רצועות שלא פורסמו קודם לכן. במהלך ההקלטות החוזרות, יכולות להשתנות האיכות, העטיפה וכדומה. להלן דוגמאות של הקלטות חוזרות שנעשו במרוצת השנים: ב-1997 הוציאה לאור יעל בר זוהר את קלטת הווידאו לילדים "רדיו גן", שהופצה על ידי חברת MCI. זמן קצר לאחר מכן, פרץ סכסוך בינה לבין חברת NMC, שהייתה אמורה להפיץ את הפסקול על גבי תקליטור וקלטת שמע תחת שמה של בר זוהר ובקולה. על מנת שלא לעכב את הפצתם, גייסו MCI את הזמרת חני דינור (שהייתה חתומה ב-NMC) להקליט מחדש את חלקי השירה של בר זוהר על רקע הפלייבקים המקוריים שהוכנו לה עבור קלטת הווידאו, והם אלו שראו אור בפורמטים אלו. במהלך שנות האלפיים, נמכרו המאסטרינג של הזמרת-יוצרת האמריקאית טיילור סוויפט ללא ידיעתה, מה שהוביל אותה לבצע הקלטות חוזרות לכל ששת אלבומיה הראשונים; מ-Taylor Swift ועד Reputation. הלהקה דף לפרד הקליטה מחדש חלק גדול מלהיטיה הגדולים ביותר, בגלל סכסוך עם חברת התקליטים יוניברסל מיוזיק גרופ. ב-2024 הקליט מחדש יוני בלוך את אלבומו הראשון אולי זה אני מכיוון שחברת התקליטים ולא הוא החזיקו בזכויות היוצרים על ההקלטה המקורית. Justin R, Remixed, Remastered, or Reissued…What does it all mean?, Audiogon Blog, ‏28 בינואר 2013 (באנגלית) Dave Mandl, The Growing, Hidden Problem of Re-Recordings, Slate Magazine, ‏10 במאי 2013 (באנגלית) Mandl, Dave (10 במאי 2013). "Same old song? Not exactly". Slate. The Slate Group LLC. נבדק ב-16 בספטמבר 2015. {{cite web}}: (עזרה) Taylor Swift Announces Re-Recorded ‘Fearless’ Album, ‘Love Story’ Single Drop, Billboard (באנגלית) חני דינור באתר MOOMA (בארכיון האינטרנט) Constance Grady, The Taylor Swift/Scooter Braun controversy, explained, Vox, ‏1 ביולי 2019 (באנגלית) Taylor Swift, Scooter Braun feud ramps up as texts leak and stars take sides, NZ Herald (באנגלית) Rolling Stone, Rolling Stone, Def Leppard Re-Recording 'Forgeries' of Old Hits, Rolling Stone, ‏3 ביולי 2012 (באנגלית)
מחצצר

האם התכוונתם ל... חצוצרן (מוזיקה) – נגן חצוצרה ברבור מחצצר – מין של ברבור, שמצוי באמריקה הצפונית קלאו מחצצר – מין בינוני במשפחת הקלאוניים שריר המחצצר – אחד משרירי ההבעה רכס המחצצר – רכס עצם של הלסת התחתונה